ddrg/super_eurlex huggingface dataset:
DA Den Europæiske Unions Tidende C 377/14

Rettens dom af 12. november 2013 — North Drilling mod Rådet

(Sag T-552/12) (1)

(Fælles udenrigs- og sikkerhedspolitik - restriktive foranstaltninger over for Iran med henblik på at forhindre nuklear spredning - indefrysning af midler - faktisk vildfarelse - graduering af de tidsmæssige virkninger af en annullation)

2013/C 377/33

Processprog: spansk

Parter

Sagsøger: North Drilling Co. (Teheran, Iran) (ved advokaterne J. Viñals Camallonga, L. Barriola Urruticoechea og J. Iriarte Ángel)

Sagsøgt: Rådet for Den Europæiske Union (ved M. Bishop og A. De Elera, som befuldmægtigede)

Sagens genstand

Påstand om annullation dels af Rådets afgørelse 2012/635/FUSP af 15. oktober 2012 om ændring af afgørelse 2010/413/FUSP om restriktive foranstaltninger over for Iran (EUT L 282, s. 58), dels af Rådets gennemførelsesforordning (EU) nr. 945/2012 af 15. oktober 2012 om gennemførelse af forordning (EU) nr. 267/2012 om restriktive foranstaltninger over for Iran (EUT L 282, s. 16), for så vidt som disse retsakter vedrører sagsøgeren.

Konklusion

1) Rådets afgørelse 2012/635/FUSP af 15. oktober 2012 om ændring af afgørelse 2010/413/FUSP om restriktive foranstaltninger over for Iran annulleres, for så vidt som den opførte North Drilling Co.’s navn i bilag II til Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP.

2) Rådets gennemførelsesforordning (EU) nr. 945/2012 af 15. oktober 2012 om gennemførelse af forordning (EU) nr. 267/2012 om restriktive foranstaltninger over for Iran annulleres, for så vidt som den opførte North Drilling Co.’s navn i bilag IX til Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010.

3) Bilag IX til forordning nr. 267/2012 annulleres, for så vidt som det vedrører North Drilling.

4) Virkningerne af afgørelse 2010/413, som ændret ved afgørelse 2012/635, skal opretholdes for så vidt angår North Drilling, fra dens ikrafttræden på tyvendedagen efter dens offentliggørelse i Den Europæiske Unions Tidende, indtil den delvise annullation af forordning nr. 267/2012 får virkning.

5) Rådet for Den Europæiske Union bærer sine egne omkostninger og betaler North Drillings omkostninger i forbindelse med denne sag og i sagen om foreløbige forholdsregler.

(1) EUT C 46 af 16.2.2013.
DA Den Europæiske Unions Tidende C 377/13

Rettens dom af 12. november 2013 — Wünsche Handelsgesellschaft International mod Kommissionen

(Sag T-147/12) (1)

(Toldunion - indførsel af svampekonserves med oprindelse i Kina - afgørelse, hvori det fastslås, at der ikke foreligger nogen begrundelse for fritagelsen for importafgifter - artikel 220, stk. 2, litra b), og artikel 239 i forordning (EØF) nr. 2913/92 - påviselig fejl fra toldmyndighedernes side - åbenbar forsømmelighed fra importørens side - berettiget forventning - proportionalitet - god forvaltning - ligebehandling)

2013/C 377/30

Processprog: tysk

Parter

Sagsøger: Wünsche Handelsgesellschaft International mbH & Co KG (Hamburg, Tyskland) (ved advokaterne K. Landry og G. Schwendinger)

Sagsøgt: Europa-Kommissionen (ved L. Keppenne og B.-R. Killmann, som befuldmægtigede)

Sagens genstand

Påstand om annullation af Kommissionens afgørelse K(2011) 6393 endelig af 16. september 2011, hvori det blev fastslået, at det i et konkret tilfælde var uberettiget at indrømme en fritagelse for importafgifter.

Konklusion

1) Europa-Kommissionen frifindes.

2) Wünsche Handelsgesellschaft International mbH & Co. KG betaler sagens omkostninger.

(1) EUT C 165 af 9.6.2012.
DA Den Europæiske Unions Tidende C 359/11

Rettens dom af 25. oktober 2013 — Beninca mod Kommissionen

(Sag T-561/12) (1)

(Aktindsigt - forordning (EF) nr. 1049/2001 - dokument udstedt af Kommissionen inden for rammerne af gennemførelsen af en fusion mellem Deutsche Börse og NYSE Euronext - afslag på aktindsigt - undtagelse vedrørende beskyttelse af beslutningsprocessen)

2013/C 359/18

Processprog: engelsk

Parter

Sagsøger: Jürgen Beninca (Frankfurt am Main, Tyskland) (ved advokat C. Zschocke)

Sagsøgt: Europa-Kommissionen (ved J. Baquero Cruz og F. Clotuche-Duvieusart, som befuldmægtigede)

Sagens genstand

Påstand om annullation af Kommissionens afgørelse af 9. oktober 2012 om afslag på at give sagsøgeren aktindsigt i et memorandum fra kontorchefen med ansvar for konkurrencesager i Generaldirektorat for Erhvervspolitik

Konklusion

1) Europa-Kommissionen frifindes.

2) Jürgen Beninca betaler sagens omkostninger.

(1) EUT C 46 af 16.2.2013.
DA Den Europæiske Unions Tidende C 52/35

Rettens dom af 16. januar 2014 — Steiff mod KHIM (metalknap i midten af øret på et tøjdyr)

(Sag T-433/12) (1)

(EF-varemærker - ansøgning om et EF-varemærke, der består af fastgørelsen af en knap i midten af øret på et tøjdyr - absolut registreringshindring - mangel på fornødent særpræg - artikel 7, stk. 1, litra b), i forordning (EF) nr. 207/2009)

2014/C 52/66

Processprog: tysk

Parter

Sagsøger: Margarete Steiff GmbH (Giengen an der Brenz, Tyskland) (ved advokat D. Fissl)

Sagsøgt: Kontoret for Harmonisering i det Indre Marked (Varemærker og Design) (ved A. Pohlmann, som befuldmægtiget)

Sagens genstand

Påstand om annullation af afgørelse truffet den 23. juli 2012 af Første Appelkammer ved Kontoret for Harmonisering i det Indre Marked (Varemærker og Design) (sag R 1693/2011-1) vedrørende en ansøgning om registrering af et tegn, der består af fastgørelsen af en metalknap i midten af øret på et tøjdyr, som EF-varemærke.

Konklusion

1) Kontoret for Harmonisering i det Indre Marked (Varemærker og Design) frifindes.

2) Margarete Steiff GmbH betaler sagens omkostninger.

(1) EUT C 366 af 24.11.2012.
DA Den Europæiske Unions Tidende C 52/36

Rettens dom af 16. januar 2014 — Steiff mod KHIM (etikette med metalknap i midten af øret på et tøjdyr)

(Sag T-434) (1)

(EF-varemærker - ansøgning om et EF-varemærke, der består af fastgørelsen af en etikette ved hjælp af en knap i midten af øret på et tøjdyr - absolut registreringshindring - mangel på fornødent særpræg - artikel 7, stk. 1, litra b), i forordning (EF) nr. 207/2009)

2014/C 52/67

Processprog: tysk

Parter

Sagsøger: Margarete Steiff GmbH (Giengen an der Brenz, Tyskland) (ved advokat D. Fissl)

Sagsøgt: Kontoret for Harmonisering i det Indre Marked (Varemærker og Design) (ved A. Pohlmann, som befuldmægtiget)

Sagens genstand

Påstand om annullation af afgørelse truffet den 19. juli 2012 af Første Appelkammer ved Kontoret for Harmonisering i det Indre Marked (Varemærker og Design) (sag R 1692/2011-1) vedrørende en ansøgning om registrering af et tegn, der består af fastgørelsen af en etikette ved hjælp af en knap i midten af øret på et tøjdyr, som EF-varemærke.

Konklusion

1) Kontoret for Harmonisering i det Indre Marked (Varemærker og Design) frifindes.

2) Margarete Steiff GmbH betaler sagens omkostninger.

(1) EUT C 366 af 24.11.2012.
DA Den Europæiske Unions Tidende C 52/34

Rettens dom af 15. januar 2014 — SICOM mod Kommissionen

(Sag T-279/12) (1)

(Voldgiftsbestemmelse - fødevarehjælp - levering af rapsolie til Guinea - manglende opfyldelse af kontrakt - forældelse)

2014/C 52/63

Processprog: italiensk

Parter

Sagsøger: SICOM Srl — Società industriale per il confezionamento degli olii meridionale (Cercola, Italien) (ved advokat R. Manzi)

Sagsøgt: Europa-Kommissionen (ved S. Bartelt og F. Moro, som befuldmægtigede)

Sagens genstand

Søgsmål i henhold til en voldgiftsklausul med påstand om, at Kommissionen dømmes til at betale sagsøgeren et beløb, der svarer til sanktionerne for ikke-leverede mængder og forsinket levering, som Kommissionen havde fratrukket det endelige beløb, der blev udbetalt til sagsøgeren for levering af raffineret rapsolie til Republikken Guinea som led i et tiltag vedrørende fødevarehjælp i henhold til Kommissionens forordning (EF) nr. 664/2001 af 2. april 2001, om levering af vegetabilsk olie som fødevarehjælp (EFT L 93, s. 3)

Konklusion

1) Sagen afvises.

2) SICOM Srl — Società industriale per il confezionamento degli olii meridionale betaler sagens omkostninger.

(1) EUT C 243 af 11.8.2012.
DA Den Europæiske Unions Tidende C 61/9

Rettens dom af 21. januar 2014 — Wilmar Trading mod KHIM — Agroekola (ULTRA CHOCO)

(Sag T-232/12) (1)

(EF-varemærker - indsigelsessag - ansøgning om EF-ordmærket ULTRA CHOCO - det ældre ordmærke ultra choco - det ældre ikke registrerede mærke ULTRA CHOCO, der er erhvervsmæssigt anvendt i Den Europæiske Union og i Bulgarien - artikel 60 i forordning (EF) nr. 207/2009 - manglende overholdelse af fristen for betaling af klagegebyr - appelkammerets afgørelse om, at klagen skal anses for ikke at være indgivet)

2014/C 61/14

Processprog: engelsk

Parter

Sagsøger: Wilmar Trading Pte Ltd (Singapore, Singapore) (ved advokat E. Miller)

Sagsøgt: Kontoret for Harmonisering i det Indre Marked (Varemærker og Design) (KHIM) (ved C. Negro og D. Botis, som befuldmægtigede)

Den anden i sagen for appelkammeret ved Harmoniseringskontoret: Agroekola EOOD (Sofia, Bulgarien)

Sagens genstand

Påstand om annullation af afgørelse truffet den 27. marts 2012 af Første Appelkammer ved Kontoret for Harmonisering i det Indre Marked (Varemærker og Design) (sag R 87/2012-1) vedrørende en indsigelsessag mellem Wilmar Trading Pte Ltd og Agroekola EOOD).

Konklusion

1) Kontoret for Harmonisering i det Indre Marked (Varemærker og Design) frifindes.

2) Wilmar Trading Pte Ltd betaler sagens omkostninger.

(1) EUT C 243 af 11.8.2012.
1)

Europa-Kommissionen betaler ANKO AE Antiprosopeion, Emporiou kai Viomichanias de beløb, der blev suspenderet på grundlag af klausul II.5, stk. 3, litra d), i de generelle betingelser, der er vedhæftet som bilag til aftalerne om støtte vedrørende OASIS-projektet og PERFORM-projektet, indgået i forbindelse med syvende rammeprogram for forskning, teknologisk udvikling og demonstration (2007-2013), uden at denne betaling berører spørgsmålet om berettigelsen af de af ANKO AE Antiprosopeion, Emporiou kai Viomichanias oplyste udgifter og Kommissionens gennemførelse af den endelige tilsynsrapport 11-INFS-0035. De beløb, der skal betales, skal ligge inden for rammer af det finansielle bidrag på tidspunktet for suspenderingen af betalingerne, og de nævnte beløb skal tillægges morarenter, der begynder at løbe for hver periode ved udløbet af fristen for betaling på 105 dage efter Kommissionens modtagelse af de dertil svarende rapporter. Den tillægssats, der skal finde anvendelse på renterne er den, der er gældende den første dag i den måned, hvor fristen for betalingen udløber, således som offentliggjort i Den Europæiske Unions Tidende, serie C.
1)

Europa-Kommissionen tilpligtes at betale ANKO AE Antiprosopeion, Emporiou kai Viomichanias de beløb, som er suspenderet i henhold til punkt II.28, stk. 8, tredje afsnit, i de almindelige betingelser, der er optaget som bilag til kontrakten om PERSONA-projektet, indgået inden for rammerne af sjette forskningsprogram for forskning, teknologisk udvikling og demonstration, som bidrag til realiseringen af det europæiske forskningsrum og til innovation (2002-2006), uden at denne betaling går ud over støtteberettigelsen af de udgifter, som ANKO Antiprosopeion, Emporiou kai Viomichanias har anmeldt, og gennemførelsen af konklusionerne i Kommissionens afsluttende revisionsrapport 11-BA134-011. De beløb, der skal udbetales, må ikke overskride grænsen for det finansielle bidrag på tidspunktet for udsættelsen af betalingen, hvilke beløb forhøjes med morarenter, der for hver periode beregnes fra udløbet af betalingsfristen på 45 dage efter godkendelse ifølge Kommissionens relevante rapporter, og senest 90 dage fra Kommissionens modtagelse heraf. Rentesatsen er den sats, der finder anvendelse på den første dage i forfaldsmåneden og offentliggjort i Den Europæiske Unions Tidende, C-udgaven.
3)

Det er ufornødent at træffe afgørelse vedrørende påstandene om, at der gives medhold i indsigelsen alene for så vidt angår paraplyer, parasoller og tilbehør til paraplyer og parasoller.
DA Den Europæiske Unions Tidende C 102/36

Rettens dom af 27. februar 2014 — Advance Magazine Publishers mod KHIM — Nanso Group (TEEN VOGUE)

(Sag T-509/12) (1)

((EF-varemærker - indsigelsessag - ansøgning om EF-ordmærket TEEN VOGUE - det ældre nationale ordmærke VOGUE - formaliteten - kvalificering af påstande - relativ registreringshindring - risiko for forveksling - varer af samme eller lignende art - lighed mellem tegnene - artikel 8, stk. 1, litra b), i forordning (EF) nr. 207/2009 - delvist afslag på registrering))

2014/C 102/56

Processprog: engelsk

Parter

Sagsøger: Advance Magazine Publishers, Inc. (New York, New York, De Forenede Stater) (ved barrister C. Aikens)

Sagsøgt: Kontoret for Harmonisering i det Indre Marked (Varemærker og Design) (KHIM) (ved V. Melgar, som befuldmægtiget)

Den anden part i sagen for appelkammeret ved Harmoniseringskontoret og intervenient ved Retten: Nanso Group Oy (Nokia, Finland) (ved advokat M. Tuominen)

Sagens genstand

Påstand om annullation af afgørelse truffet den 17. september 2012 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 147/2011-4) vedrørende en indsigelsessag mellem Nanso Group Oy og Advance Magazine Publishers, Inc.

Konklusion

1) Kontoret for Harmonisering i det Indre Marked (Varemærker og Design) frifindes.

2) Advance Magazine Publishers, Inc. betaler sagens omkostninger.

(1) EUT C 26 af 26.1.2013.
DA Den Europæiske Unions Tidende C 102/35

Rettens dom af 26. februar 2014 — Sartorius Lab Instruments mod KHIM (gul cirkelbue på den nederste del af en skærm)

(Sag T-331/12) (1)

((EF-varemærker - ansøgning om et EF-varemærke, der består af en gul cirkelbue på den nederste del af en skærm - absolut registreringshindring - mangel på fornødent særpræg - artikel 7, stk. 1, litra b), i forordning (EF) nr. 207/2009))

2014/C 102/55

Processprog: tysk

Parter

Sagsøger: Sartorius Lab Instruments GmbH & Co. KG (Göttingen, Allemagne), der har fået tilladelse til at indtræde i stedet for Sartorius Weighing Technology GmbH (ved advokat K. Welkerling)

Sagsøgt: Kontoret for Harmonisering i det Indre Marked (Varemærker og Design) (KHIM) (ved G. Schneider, som befuldmægtiget)

Sagens genstand

Påstand om annullation af afgørelse truffet den 3. maj 2012 af Første Appelkammer ved Kontoret for Harmonisering i det Indre Marked (Varemærker og Design) (sag R 1783/2011-1) vedrørende en ansøgning om registrering af et tegn, der består af en gul cirkelbue på den nederste del af en skærm, som EF-varemærke

Konklusion

1) Kontoret for Harmonisering i det Indre Marked (Varemærker og Design) frifindes.

2) Sartorius Lab Instruments GmbH & Co. KG betaler sagens omkostninger.

(1) EUT C 287 af 22.9.2012.
DA Den Europæiske Unions Tidende C 102/33

Rettens kendelse af 27. februar 2014 — Advance Magazine Publishers mod KHIM — López Cabré (TEEN VOGUE)

(Sag T-37/12) (1)

((EF-varemærker - indsigelsessag - ansøgning om EF-ordmærket TEEN VOGUE - det ældre nationale ordmærke VOGUE - relativ registreringshindring - risiko for forveksling - varer af samme art - lighed mellem tegnene - artikel 8, stk. 1, litra b), i forordning (EF) nr. 207/2009 - bevis for reel brug af det ældre varemærke - artikel 42, stk. 2 og 3, i forordning nr. 207/2009 - regel 22, stk. 3, i forordning (EF) nr. 2868/95 - delvist afslag på registrering))

2014/C 102/52

Processprog: engelsk

Parter

Sagsøger: Advance Magazine Publishers, Inc. (New York, New York, De Forenede Stater) (ved barrister T. Alkin)

Sagsøgt: Kontoret for Harmonisering i det Indre Marked (Varemærker og Design) (ved P. Bullock, som befuldmægtiget)

Den anden part i sagen for appelkammeret ved Harmoniseringskontoret: Eduardo López Cabré (Barcelona, Spanien)

Sagens genstand

Påstand om annullation af afgørelse truffet den 22. november 2011 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1763/2010-4) vedrørende en indsigelsessag mellem Eduardo López Cabré og Advance Magazine Publishers, Inc.

Konklusion

1) Kontoret for Harmonisering i det Indre Marked (Varemærker og Design) frifindes.

2) Advance Magazine Publishers, Inc. betaler sagens omkostninger.

(1) EUT C 73 af 10.3.2012.
1)

Afgørelsen, der blev truffet den 20. juni 2012 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1845/2011-4), annulleres for så vidt som den delvist ophævede annullationsafdelingens afgørelse og der deri blev givet afslag på ugyldighedsbegæringen med hensyn til EF-varemærke nr. 6 375 398 for så vidt angår »skibriller« og »masker til snowboard«.
DA Den Europæiske Unions Tidende C 78/9

Rettens dom af 4. februar 2014 — Syrian Lebanese Commercial Bank mod Rådet

(Forenede sager T-174/12 og T-80/13) (1)

(Fælles udenrigs- og sikkerhedspolitik - restriktive foranstaltninger over for Syrien - indefrysning af midler - tilpasning af påstande - frist - åbenbar fejlvurdering - begrundelsespligt - ret til effektiv retsbeskyttelse - ret til forsvar)

2014/C 78/17

Processprog: fransk

Parter

Sagsøger: Syrian Lebanese Commercial Bank SAL (Beirut, Libanon) (ved advokaterne P. Vanderveeren, L. Defalque og T. Bontinck)

Sagsøgt: Rådet for Den Europæiske Union (ved G. Étienne og S. Cook, som befuldmægtigede)

Sagens genstand

Delvis annullation for det første af Rådets gennemførelsesforordning (EU) nr. 55/2012 af 23. januar 2012 om gennemførelse af artikel [32], stk. 1, i forordning (EU) nr. 36/2012 om restriktive foranstaltninger på baggrund af situationen i Syrien (EUT L 19, s. 6), for det andet af Rådets gennemførelsesafgørelse 2012/37/FUSP af 23. januar 2012 om gennemførelse af afgørelse 2011/782/FUSP om restriktive foranstaltninger over for Syrien (EUT L 19, s. 33), for det tredje af Rådets afgørelse 2012/739/FUSP af 29. november 2012 om restriktive foranstaltninger over for Syrien og om ophævelse af afgørelse 2011/782 (EUT L 330, s. 21), for det fjerde af Rådets gennemførelsesforordning (EU) nr. 1117/2012 af 29. november 2012 om gennemførelse af artikel 32, stk. 1, i forordning nr. 36/2012 (EUT L 330, s. 9), for det femte af afgørelsen indeholdt i Rådets skrivelser af 24. januar 2012 og af 30. november 2012, hvorved sagsøgeren fik meddelelse om de restriktive foranstaltninger, der vedrørte den, for det sjette af Rådets afgørelse 2013/109/FUSP af 28. februar 2013 om ændring af afgørelse 2012/739 (EUT L 58, s. 8), for det syvende af Rådets gennemførelsesforordning (EU) nr. 363/2013 af 22. april 2013 om gennemførelse af forordning nr. 36/2012 (EUT L 111, s. 1), for det ottende af Rådets afgørelse 2013/255/FUSP af 31. maj 2013 om restriktive foranstaltninger over for Syrien (EUT L 147, s. 14), for så vidt som disse retsakter berører sagsøgerens situation.

Konklusion

1) Rådet for Den Europæiske Union frifindes.

2) Syrian Lebanese Commercial Bank SAL betaler sagens omkostninger.

(1) EUT C 184 af 23.6.2012.
Rettens dom af 29. januar 2014 — European Dynamics Belgium m.fl. mod EMA

(Sag T-158/12) (1)

(Offentlige tjenesteydelsesaftaler - udbudsprocedure - levering af eksterne tjenesteydelser på softwareområdet - afgørelse om at indplacere en tilbudsgivers bud som nr. to med hensyn til en kontrakt med flere kontrahenter - tildelingskriterier - tilføjelse af et tildelingskriterium, som ikke var fastsat i udbudsdokumenterne - vurdering af et udvælgelseskriterium under tildelingsproceduren - gennemsigtighed)

(2014/C 71/30)

Processprog: græsk

Parter

Sagsøgere: European Dynamics Belgium SA (Bruxelles, Belgien), European Dynamics Luxembourg SA (Ettelbrück, Luxembourg), Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) og European Dynamics UK Ltd (London, Det Forenede Kongerige) (ved advokat V. Christianos)

Sagsøgt: Det Europæiske Lægemiddelagentur (EMA) (ved T. Jabłoński og C. Maignen, som befuldmægtigede, først bistået af advokaterne H.-G. Kamann og E. Arsenidou, derefter af advokaterne H.-G. Kamann og A. Dritsa)

Sagens genstand

Dels påstand om annullation af Det Europæiske Lægemiddelagenturs afgørelse EMA/67882/2012 af 31. januar 2012, truffet inden for rammerne af udbudsproceduren EMA/2011/17/ICT, vedrørende levering af eksterne tjenesteydelser på softwareområdet, dels påstand om erstatning

Konklusion

1) Det Europæiske Lægemiddelagentur (EMA) frifindes.

2) European Dynamics Belgium SA, European Dynamics Luxembourg SA, Evropaïki Dynamiki — Proigmena Systimata Tilepikoinonion Pliroforikis kai og European Dynamics UK Ltd betaler sagens omkostninger.

(1) EUT C 184 af 23.6.2012.
C 71/19

Rettens dom af 23. januar 2014 — Coppenrath-Verlag mod KHIM — Sembella (Rebella)

(Sag T-551/12) (1)

(EF-varemærker - indsigelsessag - ansøgning om EF-ordmærket Rebella - det ældre EF-ordmærke SEMBELLA - relativ registreringshindring - risiko for forveksling - artikel 8, stk. 1, litra b), i forordning (EF) nr. 207/2009 - reel brug af det ældre varemærke - artikel 42, stk. 2 og 3, i forordning nr. 207/2009 - artikel 15, stk. 1, andet afsnit, litra a), i forordning nr. 207/2009)

(2014/C 71/34)

Processprog: tysk

Parter

Sagsøger: Coppenrath-Verlag GmbH & Co. KG (Münster, Tyskland) (ved advokat D. Pohl)

Sagsøgt: Kontoret for Harmonisering i det Indre Marked (Varemærker og Design) (ved A. Poch, som befuldmægtiget)

Den anden part i sagen for appelkammeret ved Harmoniseringskontoret: Sembella GmbH (Timelkam, Østrig)

Sagens genstand

Påstand om annullation af afgørelse truffet den 5. oktober 2012 af Andet Appelkammer ved Kontoret for Harmonisering i det Indre Marked (Varemærker og Design) (sag R 1681/2011-2) vedrørende en indsigelsessag mellem Sembella GmbH et Coppenrath Verlag GmbH & Co. KG.

Konklusion

1) Kontoret for Harmonisering i det Indre Marked (Varemærker og Design) frifindes.

2) Coppenrath-Verlag GmbH & Co. KG betaler sagens omkostninger.

(1) EUT C 55 af 23.2.2013.
DA Den Europæiske Unions Tidende C 194/21

Rettens dom af 30. april 2014 — Hagenmeyer og Hahn mod Kommissionen

(Sag T-17/12) (1)

((Forbrugerbeskyttelse - forordning (EF) nr. 1924/2006 - sundhedsanprisninger af fødevarer - afvisning af at tillade en anprisning om en reduceret risiko for sygdom - angivelse af en risikofaktor - lovligheden af proceduren vedrørende tilladelse af anprisninger om en reduceret risiko for sygdom - annullationssøgsmål - søgsmålsinteresse - umiddelbart og individuelt berørt - formaliteten - proportionalitet - begrundelsespligt))

2014/C 194/26

Processprog: tysk

Parter

Sagsøgere: Moritz Hagenmeyer (Hambourg, Tyskland) og Andreas Hahn (Hannover, Tyskland) (ved advokat: T. Teufer)

Sagsøgt: Europa-Kommissionen (ved L. Pignataro-Nolin et S. Grünheid, som befuldmægtigede)

Intervenient til støtte for sagsøgeren: Rådet for den Europæiske Union (ved I. Šulce, Z. Kupčová og M. Simm, som befuldmægtigede)

Sagens genstand

Påstand om delvis annullation af Kommissionens forordning (EU) nr. 1170/2011 af 16. november 2011 om afvisning af visse sundhedsanprisninger af fødevarer, der henviser til en reduceret risiko for sygdom (EUT L 299, s. 1).

Konklusion

1) Europa-Kommissionen frifindes.

2) Moritz Hagenmeyer og Andreas Hahn bærer deres egne omkostninger og betaler de omkostninger, der er afholdt af Europa-Kommissionen.

3) Rådet for Den Europæiske Union bærer sine egne omkostninger

(1) EUT C 89 af 24.3.2012.